open-index/open-wikipedia-markdown huggingface dataset:
Brámová plachta

**Brámová plachta** je plachta umiestnená nad košovou (marsovou) plachtou, ktorá visí na treťom – brámovom nadstavci sťažňa. V 19. storočí sa kvôli zlej manipulácii s jednou veľkou plachtou brámová plachta rozdelila na dve – hornú a dolnú. Brámový nadstavec sťažňa tak niesol dve menšie brámové plachty. Dolná brámová plachta je tak priamo nad hornou košovou (marsovou) plachtou.

Medzi brámové plachty sa niekedy zaraďuje aj kráľovská plachta, kedy sa označuje ako „nadbrámová“.

Rahno, na ktorom visí brámová plachta alebo horná brámová plachta je upevnené k hornej časti brámového nadstavca sťažňa. Dolná brámová plachta je upevnená v strede brámového nadstavca sťažňa. Brámovými plachtami označujeme aj stehové plachty, ktoré visia na stehoch vedúcich od brámového nadstavca sťažňa dopredu nadol. Stehové plachty sa teda nachádzajú pred sťažňom, podľa ktorého sú pomenované. Viac pozri stehové plachty a Oplachtenie.

V anglickom jazyku sa brámová plachta označuje ako "topgallant sail", v nemeckom "Bramsegel".

Ďalšie poschodia rahnových plachiet:
* Dolná plachta
* Dolná košová (marsová) plachta
* Horná košová (marsová) plachta
* Dolná brámová plachta
* Horná brámová plachta
* Kráľovská plachta
* Oblohová plachta
* Mesačná plachta

Kategória:Oplachtenie
Malá Domaša (vodná nádrž)

**Malá Domaša** je malá vyrovnávacia vodná nádrž Veľkej Domaše v Ondavskej vrchovine. Nachádza sa v doline Ondavy, medzi obcami Slovenská Kajňa a Malá Domaša, vo východnej časti východného Slovenska (Horný Zemplín). 

Plocha nádrže je približne 39 ha, dĺžka 1 km, maximálna šírka 0,25 km. Bola vybudovaná z dôvodu regulácie rieky Ondava. Využíva sa aj na rekreáciu.

## Zdroje

Malá Domaša
Kategória:Povodie Ondavy
Kráľovská plachta

**Kráľovská plachta** alebo niekedy nazývaná „nadbrámová“ je plachta umiestnená nad brámovou plachtou, ktorá visí na štvrtom – kráľovskom (nadbrámovom) nadstavci sťažňa. Objavila sa v 17. storočí, kedy sa na lodiach (napr. bojových galeónach) odstránil v zadnej časti lode štvrtý sťažeň, tzv. bonaventúrový. Namiesto toho boli ostatné sťažne predĺžené do výšky tak, že nad tretie (brámové) nadstavce sťažňov sa pridali štvrté (kráľovské) nadstavce. Rahnové plachty pripevnené k tomuto nadstavcu tvorili štvrté poschodie (vtedy sa košové a brámové plachty pod nimi ešte nerozdeľovali na horné a dolné). Kráľovská plachta bola teda umiestnená nad brámovú, neskôr nad hornú brámovú plachtu.

Kráľovskými plachtami označujeme aj stehové plachty, ktoré visia na stehoch vedúcich od kráľovského nadstavca sťažňa dopredu nadol. Stehové plachty sa teda nachádzajú pred sťažňom, podľa ktorého sú pomenované.

V anglickom jazyku sa kráľovská plachta označuje ako "Royal sail", v nemeckom "Kőningssegel". Pomenovanie v niektorých jazykoch ju označuje ako nadbrámovú, napr. v poľskom „bombramreja“. 

Spočiatku boli kráľovské plachty k dispozícii len na väčších lodiach, ktoré mali dosť vysoké sťažne. Používala sa len ako pomocná plachta pri miernom vetre. To jej dalo meno v holandskom jazyku „bovenbramzeilskoelte“, teda kráľovská plachta pre vánok, čo bolo aj označenie slabého vetra v Beaufortovej stupnici, stupeň 2. Neskôr a v súčasnosti, odkedy mali lode konštrukčne lepšiu stabilitu sa kráľovská plachta používa ako riadna plachta spolu s ostatnými.

Ďalšie poschodia rahnových plachiet:
* Dolná plachta
* Dolná košová (marsová) plachta
* Horná košová (marsová) plachta
* Dolná brámová plachta
* Horná brámová plachta
* Kráľovská plachta
* Oblohová plachta
* Mesačná plachta

# krížová kráľovská plachta
# hlavná kráľovská plachta
# predná kráľovská plachta

Kategória:Oplachtenie
Rašelinisko u Suchdola

**Rašelinisko u Suchdola** je prírodná pamiatka ev. č. 1370 naďaleko obce Kunžak v okrese Jindřichův Hradec. Oblasť spravuje Agentúra ochrany prírody a krajiny ČR.

Objektom ochrany je lokalita s výskytom radu neobvyklých druhových kombinácií v rastlinných spoločenstvách s radom vzácnych druhov. Napríklad kosáčik plavúňovitý.

## Pozri aj
* Zoznam chránených území v okrese Jindřichův Hradec

## Externé odkazy
* Podrobná správa o oblasti
* Webové stránky venované tomuto územiu

Kategória:Chránené územia v okrese Jindřichův Hradec
Kategória:Rašeliniská v Česku
Pískovna na cvičišti

**Pískovna na cvičišti** je prírodná pamiatka ev. č. 1955, ktorá sa nachádza v okrese Jindřichův Hradec na juhovýchodnom okraji mesta Jindřichův Hradec v priestore aktívneho vojenského cvičiska a uzatvorenej pieskovne, ktorá obnažila podložie až na úroveň podzemnej vody. Územie spravuje AOPK České Budějovice. Na západnej hranici oblasti sa nachádza záhradkárska osada, ktorá znečisťuje oblasť odpadmi.

Dôvodom ochrany je ochrana vzácnych mokraďových živočíchov a rastlín, ktoré sa tu usadili na území vytvorenom človekom. Ich výskyt je spojený s mnohoročným zákazom vstupu do vojenského priestoru a jeho nevyužívanie k poľnohospodárskej činnosti. Ide o podmáčané lúky s množstvom kaluží. Tieto kaluže sú periodicky obnovované pri vojenských cvičeniach prechádzajúcou ťažkou vojenskou technikou rozrušujúcou vegetáciu na iniciálne štádiá vegetácie. Uprostred lokality sú dve malé a jedna veľká tôň, ktoré vznikli na mieste bývalej pieskovne, kde bola ťažba ukončená v prvej polovici 90. rokov 20. storočia. Dve menšie tône občas vysychajú, väčšia tôň má vodu trvalo.

V oblasti bol v novembri 2007 vykonávaný podrobný botanický a zoologický výskum, ktorý odhalil výskyt mnohých vzácnych druhov ako napríklad vtáčia kolónia brehule hnedej, sokola lastovičiara, z obojživelníkov ropucha krátkonohá, kunka červenobruchá, rosnička zelená a mlok veľký. Z hmyzu sa tu vyskytuje mnoho druhov bystrušiek atď. Z kôrovcov potom napríklad kriticky ohrozená žiabronôžka bahenná.

Zo vzácnej flóry sa tu vyskytuje napríklad blatnička vodná, ktorá rastie na obnažených brehoch plytkých nádrží.

## Opis oblasti

Oblasť sa nachádza na horninovom podloží, ktoré je tvorené prevažne biotitickými, silimanito-biotitickými a cordierito-biotitickými pararulami moldanubického veku, ktoré bolo následne prekryté štrkovými pieskami fluviálneho pôvodu. Ťažba piesku bola ukončená približne v hĺbke hladiny podzemnej vody, čo malo za následok vznik plytkých tôní s periodickým kolísaním hladiny.

V roku 2006 až 2007 došlo k umelým zásahom do oblasti, ktoré obnažili steny pieskovne, aby mohli lepšie slúžiť ako hniezdisko niektorých vzácnych druhov vtákov a súčasne boli prehĺbené dve hlavné tône. Prebehol aj výrub náletových drevín, ktoré malo pozitívny vplyv na teplomilné spoločenstvá, nakoľko došlo k presvetleniu tôní. S prerezávaním sa počíta aj do budúcna.

Miestny úrad životného prostredia sa snaží presadiť rozšírenie ochranného pásma okolo oblasti až na veľkosť , čo by zaistilo väčšiu šancu na prežitie chránených druhov a obmedzenie výstavby v okolí. Navrhuje sa i vybudovanie náučného chodníka oblasťou a prírodného športoviska, čo by podľa plánu malo zlepšiť chovanie návštevníkov v chránenej oblasti.

## Referencie

## Pozri aj
* Zoznam chránených území v okrese Jindřichův Hradec

## Iné projekty

## Externé odkazy
* Podrobná správa o oblasti  (PDF)
* Webové stránky venované tomuto územiu (web)

## Zdroj

Kategória:Chránené územia v okrese Jindřichův Hradec
Zozivka

**Zozivka** () je dedina na Ukrajine v Lypoveckom rajóne vo Vinnyckej oblasti. Žije tu 524 obyvateľov.

## Externé odkazy
* Najvyššia Rada Ukrajiny 

Kategória:Dediny v Lypoveckom rajóne
Fabián (prírodná rezervácia)

**Fabián** je prírodná rezervácia ev. č. 599 neďaleko obce Stráž nad Nežárkou v okrese Jindřichův Hradec. Oblasť spravuje Agentúra ochrany prírody a krajiny ČR.

Dôvodom ochrany je zachovanie ekosystému prírodného lesa typu podhorských dubových bučín a acidofilných bučín typických pre vrcholové partie a hrebene juhozápadnej časti Českomoravskej vrchoviny.

Územie bolo zaradené nariadením vlády ČR 132/2005 Zb. zo dňa 22. decembra 2004 medzi európsky významné lokality (názov EVL "Fabián - Homolka", kód lokality CZ031001) 

## Pozri aj
* Zoznam chránených území v okrese Jindřichův Hradec

## Externé odkazy
* Webové stránky fotografií venované tomuto územiu

Kategória:Chránené územia v okrese Jindřichův Hradec
Hadí vrch (prírodná rezervácia)

**Hadí vrch** je prírodná rezervácia ev. č. 1373 neďaleko obce Staré Město pod Landštejnem v okrese Jindřichův Hradec. Oblasť spravuje Agentúra ochrany prírody a krajiny ČR.

Objektom ochrany je porast borievky obyčajnej (Juniperus communis) s vyvinutým acidofilným bylinným a krovým poschodím.

Prírodná rezervácia je jediným miestom v Česku, kde sa vyskytuje motýľ pierkavec vresoviskový *(Oxyptilus ericetorum)*.

## Pozri aj
* Zoznam chránených území v okrese Jindřichův Hradec

## Externé odkazy
* Webové stránky venované tomuto územiu

Kategória:Chránené územia v okrese Jindřichův Hradec
Horní Lužnice

**Horní Lužnice** je prírodná rezervácia v CHKO Třeboňsko, tiahnuca sa medzi Novou Vsou nad Lužnicí a Suchdolom nad Lužnicí pozdĺž rieky Lužnice v dĺžke približne . Ide o jednu z mála zachovaných oblastí prirodzenej riečnej nivy v Česku. Os tvorí meandrujúci tok Lužnice, ktorý sa často vetví a vytvára slepé riečne ramená. V nive, ktorá je každoročne zaplavovaná, sa nachádza mnoho tôní a žije tu celý rad vzácnych a ohrozených organizmov.

## Pozri aj
* Zoznam chránených území v okrese Jindřichův Hradec
* Lužnice
* Mokraď
* Tôň
* Niva

## Externé odkazy
* Webové stránky CHKO Třeboňsko venované tomuto územiu 

## Zdroj

Kategória:Chránené územia v okrese Jindřichův Hradec
Hrádeček (prírodná rezervácia)

**Hrádeček** je prírodná rezervácia ev. č. 2216 neďaleko obce Střížovice v okrese Jindřichův Hradec. Oblasť spravuje Agentúra ochrany prírody a krajiny ČR.

Dôvodom ochrany je ochrana mokraďových biotopov rašelinísk, rašelinných lúk, rybníkov a ich pobrežných pásiem, na ktoré je viazané veľké druhové bohatstvo rastlín a živočíchov.

## Pozri aj
* Zoznam chránených území v okrese Jindřichův Hradec

## Externé odkazy
* Webové stránky mesta Jindřichův Hradec (web)

## Zdroj

Kategória:Chránené územia v okrese Jindřichův Hradec
Kategória:Rašeliniská v Česku
Hrádeček

**Hrádeček** môže byť:
* časť obce Vlčice v Česku, pozri Hrádeček (Vlčice)
* prírodná rezervácia v Česku, pozri Hrádeček (prírodná rezervácia)
* prírodná pamiatka v Česku, pozri Hrádeček (prírodná pamiatka)
* prírodný park v Česku, pozri Hrádeček (prírodný park)
L’Aquila

**L'Aquila** je talianske mesto v regióne Abruzzy a zároveň jeho hlavné mesto, správne stredisko rovnomennej provincie. Bolo založené v roku 1230 ako *Aquila* (orol), v roku 1861 bolo premenované na *Aquila degli Abruzzi* a v roku 1939 dostalo svoj terajší názov. V roku 2009 bolo mesto ťažko poničené zemetrasením.

## Vývoj počtu obyvateľov
*Počet obyvateľov*

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:455 height:373
PlotArea   = left:50 bottom:50 top:30 right:30
DateFormat = x.y
Period     = from:0 till:70000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:5000 start:0
ScaleMinor = gridcolor:lightgrey increment:1000 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001

PlotData=
  color:barra width:20 align:left
  bar:1861 from:0 till:33569
  bar:1871 from:0 till:35172
  bar:1881 from:0 till:39072
  bar:1901 from:0 till:43829
  bar:1911 from:0 till:45125
  bar:1921 from:0 till:48204
  bar:1931 from:0 till:51174
  bar:1936 from:0 till:51160
  bar:1951 from:0 till:54633
  bar:1961 from:0 till:56019
  bar:1971 from:0 till:60131
  bar:1981 from:0 till:63678
  bar:1991 from:0 till:66813
  bar:2001 from:0 till:68503

PlotData=
  bar:1861 at: 33569 fontsize:S text:33.569 shift:(-8,5)
  bar:1871 at: 35172 fontsize:S text:35.172 shift:(-10,5)
  bar:1881 at: 39072 fontsize:S text:39.072 shift:(-10,5)
  bar:1901 at: 43829 fontsize:S text:43.829 shift:(-10,5)
  bar:1911 at: 45125 fontsize:S text:45.125 shift:(-10,5)
  bar:1921 at: 48204 fontsize:S text:48.204 shift:(-10,5)
  bar:1931 at: 51174 fontsize:S text:51.174 shift:(-10,5)
  bar:1936 at: 51160 fontsize:S text:51.160 shift:(-10,5)
  bar:1951 at: 54633 fontsize:S text:54.633 shift:(-10,5)
  bar:1961 at: 56019 fontsize:S text:56.019 shift:(-10,5)
  bar:1971 at: 60131 fontsize:S text:60.131 shift:(-10,5)
  bar:1981 at: 63678 fontsize:S text:63.678 shift:(-10,5)
  bar:1991 at: 66813 fontsize:S text:66.813 shift:(-10,5)
  bar:2001 at: 68503 fontsize:S text:68.503 shift:(-10,5)

TextData=
  fontsize:S pos:(20,20)
  text:"Zdroj: ISTAT"


## Zemetrasenie
Mesto bolo už veľakrát v histórii zasiahnuté zemetrasením (o. i. v rokoch 1315, 1349, 1452, 1501, 1646, 1703). Zatiaľ posledné zemetrasenie o sile 6,3 Richterovej stupnice bolo 6. apríla 2009. Vyžiadalo si 298 ľudských životov a viac ako 1 000 ľudí bolo zranených. Približne 30 tisíc ľudí prišlo o svoje domovy, poškodených bolo až 15 000 budov (vrátane stavieb historickej hodnoty).

## Partnerské mestá
*  Baalbek, Libanon
*  Bernalda, Taliansko
*  Bistriţa, Rumunsko
*  Cuenca, Španielsko
*  Hobart, Austrália
*  Rottweil, Nemecko
*  York, Kanada
*  Zielona Góra, Poľsko

## Referencie


## Iné projekty

## Externé odkazy
* Oficiálna stránka

## Zdroj

Kategória:Mestá v regióne Abruzzy
Vizír

**Vizír** je národná prírodná pamiatka (evidentné číslo 1371) neďaleko obce Hamr v okrese Jindřichův Hradec. Oblasť spravuje AOPK ČR správa CHKO Třeboňsko.

Objektom ochrany je rybník a priľahlá rašelinová lúka. Nálezisko celého radu chránených a vzácnych druhov rastlín, najmä rosičky prostrednej (*Drosera intermedia*). Z vtákov sú to bocian čierny, volavka popolavá a hlaholka severská. Pravidelne sa tu vyskytuje aj vydra riečna.

## Pozri aj
* Zoznam chránených území v okrese Jindřichův Hradec

## Referencie

## Externé odkazy
* Webové stránky CHKO Třeboňsko  (web)

Kategória:Chránené územia v okrese Jindřichův Hradec
Kategória:Rašeliniská v Česku
Kategória:Rybníky v Juhočeskom kraji
Kategória:Národné prírodné rezervácie v Česku
Vysokovýkonné vozidlo

[right|thumb|180px|[Volvo V70 R – vysokovýkonná verzia automobilu Volvo V70]]
[right|thumb|180px|[Mazda 6 MPS – vysokovýkonná verzia automobilu Mazda 6]]
**Vysokovýkonné vozidlo** je vozidlo (spravidla automobil), ktoré je navrhnuté pre konkrétnu funkciu, nad rámec bežných vozidiel. Vylepšenia ako zvýšenie výkonu motora, vylepšené brzdy a pruženie sú znakmi vysokovýkonných vozidiel. Vysokovýkonné vozidlá zvyčajne prevyšuje normy a schopnosti bežných vozidiel, s cieľom zvýšiť zážitok z jazdy alebo zvýšiť výkon vozidla pre preteky. Kompromisom je zvyčajne cena a starostlivosť: vysokovýkonné vozidlá stoja často podstatne viac ako bežné vozidlá, a pretože používajú zložitejšie mechanické súčiastky je všeobecne známe, že požadujú väčšiu starostlivosť a údržbu.

## Externé odkazy
* Volvo R-series 
* Oficiálna webstránka Mercedes-AMG 
* Definícia vysokovýkonného automobilu (ang)
* Poistenie vysokovýkonných AMG modelov Mercedesu
* Čo je vysokovýkonný automobil?  (ang)

Kategória:Automobily
Kategória:Vozidlá
Velký a Malý Tisý

**Velký a Malý Tisý** je národná prírodná rezervácia ev. č. 498 neďaleko obce Lomnice nad Lužnicí v okrese Jindřichův Hradec. Oblasť spravuje AOPK ČR správa CHKO Třeboňsko.

Objektom ochrany je jedna z najvýznamnejších ornitologických rezervácií ČR, sústava rybníkov, lúk, lesíkov a polí. Súčasťou rezervácie je i dvojica rybníkov, ktoré jej dali názov.

## Ochrana prírody
Na hrádzi rybníka  Velký Tisý hniezdi vtáctvo sídliace v dutinách stromov. V ich korunách nájdeme sťahovavých vtákov (havrana, drozda čvíkotavého a iné).*Osikový ostrov* pokrytý listnatým lesíkom je kráľovstvom spevavých vtákov a v jeho severnom rákosí hniezdi kúdeľníčka lužná. *Velký ostrov (Lůsy)* je tvorený mnohými rozdielnymi oblasťami. V severnom lesíku môžeme objaviť brehára čiernochvostého, na piesočných brehoch kulíka riečneho a v korunách vysokých stromov volavky, husi a niektorých dravcov. V * Šatlavskej bažině* tvorenej rašeliniskom, húštinami vŕb, tŕstia a lúčkami s riedkym porastom briez a osík, od roku 1948 hniezdi bučiak veľký. Nájdeme tu i volavku červenú, trsteniariky, chriaštele, roháče. *Bažina motákov* zaberá východnú časť rybníka Velký Tisý. Nesie meno po kani močiarnej - *(v českom jazyku Moták pochop),* ktorá sa tu  v roku 1948 pokúšala hniezdiť. Stálymi obyvateľmi ale sú močiarnice a čajky. Veľmi často sa tu zdržiava i kalužiak červenonohý.
Okrem Velkého Tisého do rezervácie spadá i jeho okolie, vrátane rybníka Malý Tisý.

## Pozri aj
* Zoznam chránených území v okrese Jindřichův Hradec

## Externé odkazy
* stránky cittadella.cz venované rezervácii  (web)
* Stránka Južné Čechy a Šumava 

## Zdroj

Kategória:Chránené územia v okrese Jindřichův Hradec
Kategória:Rašeliniská v Česku
Kategória:Rybníky v Juhočeskom kraji
Kategória:Národné prírodné rezervácie v Česku
Lurdy

**Lurdy** () je mesto na juhu Francúzska, v podhorí Pyrenejí v departemente Hautes-Pyrénées a regióne Occitania-Pyrénées-Méditerranée. Mesto má rozlohu . Najvyšší bod je položený vo výške  a najnižší vo výške  Cez mesto preteká rieka Gave de Pau. Mesto má 13 692 obyvateľov (2017).

## História
Do polovice 19. storočia bolo mesto známe pre Lurdský hrad (franc. *Château Fort de Lourdes*), ktorý sa týči zo skalnatého zrázu v jeho strede. V roku 1858 sa Lurdy stali významnými vo Francúzsku a v zahraničí vďaka zjaveniam Panny Márie roľníckemu dievčaťu Bernadette Soubirousovej, ktorú neskôr katolícka cirkev kanonizovala za svätú za jej cnostný život. Krátko nato sa mesto a jeho svätyňa Panny Márie Lurdskej stali jedným z najdôležitejších svetových pútnických miest a miest náboženskej turistiky. V súčasnosti sa ich počet odhaduje na milión ročne. 

Lurdy boli vďaka hradu strategickým miestom už v minulosti. Jeho história siaha až do 8. storočia. Keďže je situované na úpätí Pyrenejí, Lurdský hrad poskytoval silnú ochranu pred cudzími vojskami. Od roku 1360 boli Lurdy s okolitým územím súčasťou Anglicka a mali priniesť aspoň dočasný mier Francúzsku počas Storočnej vojny. Počas poldruharočného obliehania v roku 1406 Francúzsko získalo toto územie späť. V 16. storočí Francúzsko pustošili náboženské boje, ktoré ukončil Henrich IV. vydaním Nantského ediktu - ten zaručoval náboženskú slobodu hugenotom (kalvínom). Ľudovít XIV. však Nantský edikt zrušil a za štátne náboženstvo bolo vyhlásené katolícke. Od vlády Ľudovíta XIV. až do začiatku 19. storočia bol Lurdský hrad dôležitý najmä ako štátne väzenie.

## Súčasnosť
Lurdy ročne navštívi 3,5 milióna pútnikov, z toho približne 60-tisíc chorých ľudí. Po Vatikáne, Bazilike Panny Márie Guadalupskej v Mexiku a Bazilike Panny Márie z Aparecidy v Brazílii je štvrtým najnavštevovanejším katolíckym pútnickým miestom na svete. V meste je na ubytovanie 10-tisíc izieb (asi 21 200 lôžok) v 140 hoteloch. Po Paríži sú Lurdy mestom s druhým najvyšším počtom hotelov v Francúzsku.

## Najnavštevovanejšie miesta

# Svätyňa Panny Márie Lurdskej (Sanctuaire Notre Dame De Lourdes)
# Jaskyňa Massabielle (Grotte de Massabielle)
# Lurdský hrad (Chateau Fort of Lourdes)
# Pic du Jer
# Bazilika svätého Pia X. (Basilique Saint-Pie X)
# Lurdská krížová cesta (Le Via Crucis)
# Bazilika Nepoškvrneného počatia (Basilique de l’Immaculee Conception)
# Rodný dom Bernadetty (Moulin de Boly - Maison Natale de Bernadette)
# Bazilika Panny Márie Ružencovej (Basilique Notre-Dame du Rosaire)
# Lurdské jazero (Lac de Lourdes)
# Lurdská tržnica (Les Halles de Lourdes)

## Partnerské mestá
*  Altötting, Nemecko
*  Čenstochová, Poľsko 
*  Fátima, Portugalsko
*  Loreto,  Taliansko

## Referencie

## Iné projekty

## Externé odkazy
* Oficiálna stránka

## Panoráma mesta

Kategória:Mestá v regióne Occitánia
Kategória:Obce v departemente Hautes-Pyrénées
Kategória:Katolícke pútnické miesta
Záblatské louky

**Záblatské louky** je prírodná rezervácia ev. č. 1709 neďaleko obce Záblatí v okrese Jindřichův Hradec. Oblasť spravuje AOPK ČR správa CHKO Třeboňsko. Má rozlohu .

Objektom ochrany je komplex porastov litorálnej vegetácie, rašelinných a vlhkých kosených lúk, na Třeboňsku už ojedinelý. Ide o pozostatok bývalého rašeliniska, ktoré na západnom brehu Záblatského rybníka plynule prechádza do vlhkej lúky. Rastú tu napríklad druhy ostrice, tŕstie, pálka širokolistá, kosatec žltý a iné rastliny. Pestro je zastúpené vtáctvo (kačica chrapľavá, moták pochop, chriašteľ vodný, močiarnica mekotavá a ďalšie), žijú tu i obojživelníky (skokan ostropyský) a v rašelinných kanáloch sa usadila vydra riečna.

## Pozri aj
* Zoznam chránených území v okrese Jindřichův Hradec

## Externé odkazy
* Stránka Záblatské louky

## Zdroj

Kategória:Chránené územia v okrese Jindřichův Hradec
Kategória:Rašeliniská v Česku
Kaproun (národná prírodná pamiatka)

**Kaproun** je národná prírodná pamiatka ev. č. 1375 neďaleko obce Kunžak v okrese Jindřichův Hradec. Oblasť spravuje AOPK ČR správa CHKO Třeboňsko .

Objektom ochrany je prechodové lúčne rašelinisko dôležité pre záchranu popísaného vnútrodruhového vstavačovca Traunsteinerovho (Dactylorhiza traunsteineri var.wisniewskii Procházka). Na túto lokalitu bezprostredne nadväzuje rybník s výskytom chráneného druhu lekna jasnobieleho (Nymphaea candida).

## Galéria

Obrázok:Kaproun (3).JPG
Obrázok:Kaproun (5).JPG
Obrázok:Kaproun (7).JPG


## Pozri aj
* Zoznam chránených území v okrese Jindřichův Hradec

## Iné projekty

## Externé odkazy
* Na stránke CHKO Třeboňsko

## Zdroj

Kategória:Chránené územia v okrese Jindřichův Hradec
Kategória:Rašeliniská v Česku
Kategória:Rybníky v Juhočeskom kraji
Kategória:Národné prírodné pamiatky v Česku
Trpnouzské blato

**Trpnouzské blato** je prírodná rezervácia v okresoch České Budějovice a Jindřichův Hradec. Nachádza sa v Třeboňskej panve  východne od obce Hranice. Je súčasťou CHKO Třeboňsko. Rezervácia sa rozkladá na ploche . Bola vyhlásená v roku 2002. Spoločne s Národnou prírodnou rezerváciou Žofinka tvorí Trpnouzské blato rozsiahly (celková rozloha ) a na Třeboňsku jeden z najzachovalejších komplexov rašelinísk, zaradený do zoznamu mokradí medzinárodného významu chránených Ramsarskou konvenciou.

## Ochrana
Predmetom ochrany je unikátny komplex rašeliniska na miestach po bývalej ťažbe rašeliny so sukcesnými štádiami v rôznom stupni vývoja. Ide o rôznorodý systém zvyškov úsekov z ťažby rašeliny s rôzne vysokou vrstvou rašeliny, na dlhých úzkych parcelách jednotliví vlastníci vykonávali ťažbu (tzv. borkovanie) až do 50. rokov 20. storočia. Unikátnu ohrozenú a chránenú rašeliniskovú flóru tu tvoria borovica blatka, rojovník močiarny, brusnica, páperník pošvatý, kľukva močiarna, fialka močiarna, rosička okrúhlolistá,  hviezdica močiarna, plavúň pučivý. Z rašelištnej fauny je najvzácnejší chránený žltáčik čučoriedkový, ktorý je glaciálnym reliktom viazaným na brusnice. 

## Referencie

## Pozri aj
* Zoznam chránených území v okrese Jindřichův Hradec

## Zdroj

Kategória:Chránené územia v okrese České Budějovice
Kategória:Chránené územia v okrese Jindřichův Hradec
Kategória:Rašeliniská v Česku
Mutenská obora

**Mutenská obora** je prírodná rezervácia ev. č. 1778 neďaleko obce Cizkrajov v okrese Jindřichův Hradec. Oblasť spravuje Agentúra ochrany prírody a krajiny ČR.

Dôvodom ochrany je zachovanie a postupne zapojenie a obnova zvyškov prirodzených a prírode blízkych zmiešaných a listnatých porastov charakteru lipových dúbrav s bohatou kvetenou, na konci západnej hranice ich výskytu smerom od Dyje do Českomoravskej vrchoviny. Celý komplex porastov má nezastupiteľný význam pre zachovanie ďalších skupín organizmov viazaných na tieto porasty (vtáci, hmyz, huby, a i.).

## Pozri aj
* Zoznam chránených území v okrese Jindřichův Hradec

## Zdroj

Kategória:Chránené územia v okrese Jindřichův Hradec
Skalák u Senotína

**Skalák u Senotína** je prírodná rezervácia ev. č. 2218 neďaleko obce Nová Bystřice v okrese Jindřichův Hradec. Oblasť spravuje Agentúra ochrany prírody a krajiny ČR.

Dôvodom ochrany je zachovanie vodného režimu, zachovanie pôdnych pomerov a udržaním vysokej druhovej diverzity predovšetkým v lúčnych ekosystémoch a v ekosystéme rovnomenného rybníka.

## Pozri aj
* Zoznam chránených území v okrese Jindřichův Hradec

## Iné projekty

## Zdroj

Kategória:Chránené územia v okrese Jindřichův Hradec
Kategória:Rybníky v Juhočeskom kraji
Rybníky u Vitmanova

**Rybníky u Vitmanova** je prírodná rezervácia ev. č. 1727 neďaleko obce Třeboň v okrese Jindřichův Hradec. Oblasť spravuje AOPK ČR CHKO Třeboňsko.

Objektom ochrany sú rybníky Nový Vdovec a Ženích s priľahlými rašeliniskami a mokraďami.

## Pozri aj
* Zoznam chránených území v okrese Jindřichův Hradec

Kategória:Chránené územia v okrese Jindřichův Hradec
Kategória:Rybníky v Juhočeskom kraji
Zachariáš (otec Jána Krstiteľa)

[right|thumb|190px|''Zvestovanie Zachariášovi''. Fragment ruskej ikony ''Sťatie svätého Jána Krstiteľa'' zo 17. stor., [Danilov kláštor, Moskva]]
[thumb|190px|[Rogier van der Weyden, *Narodenie Jána Krstiteľa*, 1455 - 1460, olej na dreve, Berlínske štátne múzeá, Berlín]]
Svätý **Zachariáš** () je biblická postava, otec svätého Jána Krstiteľa.

Hoci je meno Zachariáš v Biblii veľmi frekventované - vyskytuje sa tam vyše dvadsať Zachariášov - v Novom zákone sa týmto menom označuje iba jediný muž. V Lukášovom evanjeliu bol Zachariáš potomkom Abijáša, ktorý bol zasa potomkom Mojžišovho brata Árona. Bol manželom Alžbety, ktorá tiež pochádzala z Áronovho rodu. Prvá kapitola tohto evanjelia je takmer celá venovaná jeho účinkovaniu. 

Zachariáš bol kňazom v jeruzalemskom chráme a spravodlivým mužom. Obaja s manželkou boli už starí a syn Ján sa im narodil vo veku, keď už bolo nepravdepodobné, že budú mať deti.

Počas služby v jeruzalemskom chráme sa mu zjavil archanjel Gabriel, ktorý mu oznámil, že jeho manželka porodí syna. Zachariáš požiadal Gabriela o nejaké znamenie. Pretože neuveril, archanjel ho až do synovho narodenia urobil nemým. Hlas sa mu vrátil až v deň Jánovej obriezky, kedy napísaním na tabuľku potvrdil manželkino prianie, aby sa ich syn volal Ján. Hneď nato Zachariáš velebil Boha a v chválospeve sa prihovára synovi, že bude prorokom: 

Dramaticky vyznieva koniec jeho života. Podľa legendy ho zabil sám kráľ Herodes priamo v jeruzalemskom chráme, keď odmietol kráľovi prezradiť kde nájde Jána Krstiteľa. Jeho vyliata krv sa premenila na kameň. Alžbeta ho údajne prežila o štyridsať dní.

Ostatky svätého Zachariáša sa v roku 415 dostali do Konštantínopolu, kde mu bol zasvätený chrám. V Lateránskej bazilike sú uložené časti Zachariášovej hlavy.

Rímskokatolícka cirkev ho považuje za svätého a spolu s jeho manželkou ho oslavuje 5. novembra.

## Iné projekty

## Zdroje

* Sl. Ravik, *O světcích a patronech*, Levné knihy KMa, Praha, 2006, ISBN 80-7309-343-X
* R. P. Nettelhorst, *100 postáv z Biblie*, Slovart, Bratislava, 2008, ISBN 978-80-8085-619-9

Kategória:Izraelskí katolícki svätci
Kategória:Izraelskí pravoslávni svätci
Kategória:Katolícki svätci majúci sviatok 5. novembra
Volvo

**Volvo** môže byť:
*koncern Volvo (vyrába najmä nákladné automobily), synonymum: Volvo Group, pozri Volvo Group 
*koncern Volvo Cars (vyrába najmä osobné automobily, do roku 1999 bol súčasťou koncernu Volvo), synonymum: Volvo Car(s) Group, pozri Volvo Cars
*súčasť názvu rôznych materských a dcérskych spoločností vyššie uvedených koncernov
*značka výrobkov a firemná značka, ktorej majiteľom sú dnes spoločne koncern Volvo a koncern Volvo Cars, pozri pod Volvo Group a Volvo Cars

## Pozri aj
*Volvo Car Slovakia s.r.o.
Žadovica

**Žadovica** môže byť:
*miestna časť obce Krajné, pozri Žadovica (Krajné)
*potok na Liptove, pozri Žadovica (potok)
The Eminem Show

***The Eminem Show*** je štvrtý štúdiový album amerického rappera Eminema, ktorý bol vydaný v roku 2002.

Album bol najlepšie predávaným albumom roka 2002. Na odovzdávaní cien Grammy Awards v roku 2003 vyhral v kategórii Najlepší rapový album. Bol certifikovaný na 8-násobnú platinu asociáciou RIAA a predalo sa ho cez 9,9 milióna kópií v USA a viac ako 19 miliónov kópií celosvetovo. V roku 2003 bol album zaradený na #317 v zozname The 500 Greatest Albums of All Time magazínu *[[Rolling Stone]]*. Bol prvým albumom vydaným cez vydavateľstvo Shady Records.

## Zoznam skladieb

## Pozície v rebríčkoch

## Referencie

## Externé odkazy
* Eminem&nbsp;— Oficiálna webstránka
* Eminem Show text 

Kategória:Hudobné albumy z 2002
Kategória:Albumy Eminema
Kategória:Hiphopové albumy
Pavol Lančarič

Ing. **Pavol Lančarič**, PhD. (* 31. máj 1963, Bojnice) je slovenský manažér, bývalý predseda dozornej rady telekomunikačnej spoločnosti Orange Slovensko a jej bývalý generálny riaditeľ.

V rokoch 19811985 absolvoval štúdium na Obchodnej fakulte Vysokej školy ekonomickej v Bratislave (dnes Ekonomická univerzita), v roku 1991 získal na tej istej fakulte titul PhD.

Po ukončení štúdia bol zodpovedný za viaceré výskumné úlohy na Protimonopolnom úrade SR a zároveň bol členom poradného výboru predsedu vlády SR. Neskôr pracoval v spoločnosti Deloitte & Touche ako Senior Consultant. V riadiacej pozícii pôsobí od roku 1993, keď sa stal generálnym riaditeľom spoločnosti Tchibo Slovakia. V roku 1995 sa stal generálnym riaditeľom vydavateľstva Rheinische Post Bratislava – Brno – Praha – Düsseldorf pre Slovensko a Česko. V roku 1997 nastúpil do spoločnosti Orange Slovensko (v tom čase Globtel GSM, neskôr Globtel) na pozíciu obchodného riaditeľa a od roku 1999 až do roku 2019 bol generálnym riaditeľom najväčšieho slovenského mobilného operátora. Od roku 2001 bol aj členom a v rokoch 2015 až 2019 predsedom predstavenstva Orange Slovensko. V rokoch 2019 až 2022 bol predsedom dozornej rady tejto spoločnosti a spolupracoval na riadení aktivít skupiny Orange pre európsky trh.

Pavol Lančarič bol členom správnej rady IT asociácie Slovenska. Bol nominovaný v súťaži Manažér roka 2005, 2006 a 2013 ekonomického časopisu Trend. Za rok 2010 získal ocenenie Krištáľové krídlo v kategórii hospodárstvo za úspešný management firmy počas hospodárskej krízy bez dopadu na zamestnanosť, spokojnosť zákazníkov a akcionárov firmy. Na pozícii generálneho riaditeľa skončil po 20 rokoch, v máji 2019, pričom bol nahradený Federicom Colomom.

## Politické pôsobenie
12. mája 2023 prezidentka Zuzana Čaputová oznámila členov vlády Ľudovíta Ódora, Pavol Lančarič bol nominovaný na ministra dopravy.

## Iné projekty

## Referencie

## Externé odkazy

* Spravodajstvo týkajúce sa Pavla Lančariča na portáli agentúry SITA
* P. Lančarič: Viem rýchlo vzplanúť. Aj sa rýchlo zahasiť – rozhovor v týždenníku TREND (2013)

Kategória:Osobnosti z Bojníc
Kategória:Slovenskí podnikatelia
Kategória:Slovenskí manažéri
Kategória:Ministri dopravy Slovenskej republiky
Kategória:Držitelia Krištáľového krídla
Kategória:Absolventi Ekonomickej univerzity v Bratislave
Pilocytárny astrocytóm

**Pilocytárny astrocytóm** alebo **pilocytový astrocytóm** je nezhubný nádor mozgu, pôvodom z buniek neuroglie (astrocyty). 

## Charakteristika
Pilocytárny astrocytóm je nádorom prevažne detského veku, s maximom výskytu do 20. roku života. Najčastejšie sa nachádza v zadnej jame lebečnej v mozočku, no môže sa vyskytnúť i kdekoľvek inde v mozgu. Od miesta nádoru sa následne odvíjajú i klinické ťažkosti pacienta.

## Klinické príznaky
Pri najčastejšej lokalizácii astrocytómu v oblasti mozočka sú klinické príznaky pomerne včasné. Ako prvé sa objavujú prejavy porušenej rovnováhy s rýchlo sa zhoršujúcim syndrómom vzostupu vnútrolebečného tlaku (bolesti hlavy, zvracanie, závrate, poruchy vedomia). Príčinou je málo miesta v tejto oblasti lebky a rýchle zablokovanie likvorových ciest tlakom nádora.
Ostatné lokalizácie sú vzácnejšie a klinicky sa najčastejšie prejavujú bolesťami hlavy a epileptickými záchvatmi.

## Diagnostika
[thumb|300px|right|MRI mozgu zobrazuje recidívu pilocytárneho astrocytómu v oblasti [mozgový kmeň|mozgového kmeňa.]]
Najvýznamnejšiu úlohu zohráva vyšetrenie magnetickou rezonanciou. Nádor má pomerne typický obraz prevažne tenkostennej cystickej expanzie s menším podielom solídneho tkaniva, ktoré sa po podaní kontrastnej látky pomerne výrazne sýti.

Definitívna diagnóza sa stanoví histologicky.

## Diferenciálna diagnostika
Nádor treba odlíšiť od iných typov astrocytárnych nádorov, PNET, ependymómu, hemangioblastómu a arachnoideálnej cysty.

## Liečba
Liečba je takmer výlučne chirurgická, s dobrou prognózou.

## Referencie
*

Kategória:Nádory mozgu
Ľuba Lesná

[náhľad|Krst knihy ''Únos prezidentovho syna'', október 1998 (zľava: [Michal Kováč, Ladislav Snopko, Ľuba Lesná, Marián Balázs]]
**Ľuba Lesná** (* 21. marec 1954, Bratislava) je slovenská analytička, novinárka a spisovateľka.

## Životopis
Ľuba Lesná absolvovala Filozofickú fakultu Univerzity Komenského v Bratislave. Pred rokom 1989 pracovala ako divadelná kritička, po Nežnej revolúcii ako novinárka a politická komentátorka medzi iným v Rádiu Slobodná Európa, Slovenskej televízii a *[[The Slovak Spectator]]*. Pracovala ako analytička Úradu vlády SR, moderovala diskusnú reláciu *Pod lupou* na Západoslovenskej televízii, potom ako poradkyňa ministra Jána Budaja. Pôsobila (2025) aj ako  ako externá asistentka poslanca Národnej rady SR Jána Horeckého (KDH). Píše blogy.

Jej starý otec zomrel v Sobibore.

## Tvorba
*1998 – *Únos prezidentovho syna alebo Krátke dejiny tajnej služby*, ISBN 80-967947-0-1, Cena Egona Erwina Kischa za literatúru faktu (1999).
*2001 – *Únos demokracie. Zo zákulisia slovenskej tajnej služby* G plus G, Inštitút pre verejné otázky ISBN 80-86103-46-3/ISBN 80-88935-20-2 zaoberá sa kauzami, do ktorých bola zapojená Slovenská informačná služba.
*2007 – *Prípad medička*, ISBN 978-80-89233-26-7, detektívny román inšpirovaný reálnymi udalosťami sedemdesiatych rokov 
*2012 – Začiatkom roka v divadle Ticho a spol. sa uskutočnilo scénické čítanie hry *Nepriznaná budúcnosť* o Holokauste.
*2017 – *Únos. Čierna diera demokracie*, Inštitút pre verejné otázky, Bratislava, Počet strán: 326, ISBN 978-80-89345-64-9

## Referencie

## Iné projekty

## Externé odkazy
* Blog Ľuby Lesnej na blog.sme.sk

Kategória:Slovenskí novinári
Kategória:Slovenskí spisovatelia
Kategória:Slovenskí dramatici
Kategória:Slovenskí politickí komentátori
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Bratislavy
Krabonošská niva

**Krabonošská niva** je prírodná rezervácia s ev. č. 1954 neďaleko obce Nová Ves nad Lužnicí v okrese Jindřichův Hradec. Oblasť spravuje Agentúra ochrany prírody a krajiny ČR.

Objektom ochrany je ochrana prírodného toku rieky Lužnice a jej nivy, s charakteristickým reliéfom a s mozaikou rôznych typov mokraďových a lúčnych spoločenstiev. Územie má význam predovšetkým pre neporušenosť hydrologického režimu a ako refugium cenných mokraďových spoločenstiev s radom vzácnych, ohrozených či inak významných druhov.

## Pozri aj
* Zoznam chránených území v okrese Jindřichův Hradec

## Zdroj

Kategória:Chránené územia v okrese Jindřichův Hradec
Kategória:Chránená krajinná oblasť Třeboňsko
Kategória:Povodie Lužnice
Kategória:Mokrade v Česku
Losí blato u Mirochova

**Losí blato u Mirochova** je prírodná rezervácia ev. č. 1722 neďaleko obce Chlum u Třeboně v okrese Jindřichův Hradec. Oblasť spravuje Agentúra ochrany prírody a krajiny ČR Správa CHKO Třeboňsko.

Objektom ochrany je zachovalý rašelinový komplex s poloprirodzenými až prirodzenými lesnými ekosystémami.

## Pozri aj
* Zoznam chránených území v okrese Jindřichův Hradec

Kategória:Chránené územia v okrese Jindřichův Hradec
Kategória:Chránená krajinná oblasť Třeboňsko
Kategória:Rašeliniská v Česku
Tajomstvo Sahary

**Tajomstvo Sahary** (, , , , ) je romanticko-dobrodružný seriál s prvkami sci-fi, ktorý bol vyrobený v koprodukcii Talianska, Švajčiarska, Španielska, Francúzska, Nemecka a USA v roku 1987. Prvýkrát sa vysielal v roku 1988. Vysielaný bol rozdelený na 4 diely alebo na 6 dielov, existuje aj skrátená verzia pre kiná. Známy je aj soundtrack od Ennia Morriconeho. Odohráva sa v 20. rokoch 20. storočia na Sahare a má veľmi prekvapivý záver.

* Réžia: Alberto Negrin
* Hlavné úlohy: Michael York, Ben Kingsley, James Farentino, Andie MacDowell, David Soul, Diego Abatantuono, Daniel Olbrychski, William McNamara, Mathilda May, Jean - Pierre Cassel, Sal Borgese, Miguel Bosé. 

## Externé odkazy
*http://www.imdb.com/title/tt0092448/
*http://www.csfd.cz/film/75148-tajemstvi-sahary/
*úvodná znelka  

Kategória:Talianske televízne seriály
Kategória:Dramatické televízne seriály
Kategória:Televízne seriály z roku 1987
Novořecké močály

**Novořecké močály** je prírodná rezervácia ev. č. 1723 neďaleko obce Stříbřec v okrese Jindřichův Hradec. Oblasť spravuje Agentúra ochrany prírody a krajiny ČR Správa CHKO Třeboňsko.
Objektom ochrany je rozsiahly komplex mokraďových ekosystémov v inundácii Novej řeky.

## Pozri aj
* Zoznam chránených území v okrese Jindřichův Hradec

## Iné projekty

Kategória:Chránené územia v okrese Jindřichův Hradec
Kategória:Chránená krajinná oblasť Třeboňsko
Kategória:Mokrade v Česku
Pískovna u Dračice

**Pískovna u Dračice** je prírodná pamiatka ev. č. 2135 neďaleko obce Rapšach v okrese Jindřichův Hradec. Oblasť spravuje Agentúra ochrany prírody a krajiny ČR Správa CHKO Třeboňsko.

Dôvodom ochrany sú unikátne geologicko-geomorfologické javy na báze kvartérnych sedimentárnych vrstiev, xerotermné biotopy skalných častí, drobné mokradné biotopy na dne pieskovne a na ne viazané rastlinné i živočíšne spoločenstvá s výskytom ohrozených druhov (kritit. ohrozená ropucha).

## Pozri aj
* Zoznam chránených území v okrese Jindřichův Hradec

## Iné projekty

Kategória:Chránené územia v okrese Jindřichův Hradec
Kategória:Chránená krajinná oblasť Třeboňsko
Sakristia

thumb|Sakristia v poľskej obci Henryków

**Sakristia** () je vedľajšia miestnosť v katolíckom kostole. Slúži na úschovu bohoslužobných predmetov a na prípravu kňazov pred obradmi.

O sakristiu a ostatné časti chrámu sa stará kostolník ().

## Iné projekty

## Zdroj

Kategória:Kostoly
Kategória:Kresťanská architektúra
Zoznam chránených území v okrese Prachatice

Toto je **zoznam chránených území v okrese Prachatice** aktuálny k júnu roku 2020, v ktorom sú uvedené chránené územia v oblasti okresu Prachatice.

## Zrušené chránené územia

## Referencie

* Dáta v tabuľke boli prevzaté z databázy AOPK ČR.

### Literatúra
* 

Prachatice
Prachatice
Buková slať

**Buková slať** je prírodná pamiatka ev. č. 38 v okrese Prachatice. Nachádza sa na Šumavských pláňach,  juhozápadne od obce Borová Lada. Je súčasťou NP Šumava, ktorého je I. zónou.

Objektom ochrany je vrchoviskové rašelinisko s porastami kosodrevinovej formy blatky a výskytom brezy trpasličej. Prírodná pamiatka zaberá iba časť celkovej rozlohy rašeliniska, ktorá činí . Rašelinisko je narušené predchádzajúcou ťažbou.

## Referencie

## Pozri aj
* Zoznam chránených území v okrese Prachatice

## Zdroj

Kategória:Borová Lada
Kategória:Chránené územia v okrese Prachatice
Kategória:Rašeliniská v Česku
Kategória:Povodie Vltavy
Kategória:Národný park Šumava
New York Giants

**New York Giants** je profesionálny klub amerického futbalu z National Football League založený v roku 1925. Tím pôsobí v metropolitnej zóne mesta New York. Trikrát vyhral Super Bowl, raz v ňom prehral, štyrikrát vyhral NFL pred vznikom Super Bowlu. Za organizáciu počas jej existencie hralo dovedna 15 členov siene slávy NFL.

**New York Giants** bol tiež skorší názov bejzbalového klubu San Francisco Giants.

## Zdroj

Kategória:Kluby NFL
Grandslam

**Grandslam** alebo **Grand Slam** (angl. *Grand Slam*) môže byť:

* v bridži: vylicitovanie a následné uhranie všetkých zdvihov v jednej hre, v slovenskej bridžovej terminológii sa obvykle používa termín veľký slam, je to pôvodný význam termínu a ostatné významy vznikli ako analógia k veľkému slamu v bridži, pozri veľký slam
* v tenise: víťazstvo v štyroch najdôležitejších turnajoch v priebehu jedného roka, respektíve v rade za sebou, pozri grandslam (tenis)
* v golfe: víťazstvo v štyroch najdôležitejších turnajoch v priebehu jedného roka (odvodené od rovnakého tenisového pojmu), pozri grandslam (golf) 
* v bejzbale alebo softballe: dosiahnutie homerunu vo chvíli, keď sú všetky méty v poli obsadené bežcami, pozri grandslam (bejzbal) 

**Grand Slam** môže tiež byť:
* takmer osemtonová a desaťmetrová obria letecká bomba, pozri HE/DP Grand Slam
* írska hudobná skupina, pozri Grand Slam (skupina)
Strážný-Pod Obecním lesem

**Strážný-Pod Obecním lesem** je prírodná pamiatka ev. č. 1235 neďaleko obce Strážný v okrese Prachatice. Oblasť spravuje Správa NP Šumava a CHKO Šumava.

Objektom ochrany je mezofilná lúka s výskytom chráneného a ohrozeného druhu - šafranu bielokvetého (Crocus albiflorus).

## Pozri aj
* Zoznam chránených území v okrese Prachatice

## Zdroj

Kategória:Chránené územia v okrese Prachatice
Kategória:Národný park Šumava
San Francisco Giants

**San Francisco Giants** je profesionálny bejzbalový klub, hrajúci Major League Baseball, patriaci do západnej divízie *National League*. Klub bol založený v roku 1883 v New Yorku pod menom *New York Gothams*. V roku 1886 bol klub premenovaný na *New York Giants* a v roku 1958 sa presťahoval do San Francisca, pričom získal dnešný názov.

Za svoju históriu klub celkom 21-krát vyhral *National League*, 6-krát aj nasledujúcu Svetovú sériu:
* Víťazstva v Svetovej sérii: 1905, 1921, 1922, 1933, 1954, 2010
* Víťazstva v NL: 1888, 1889, 1904, 1905, 1911, 1912, 1913, 1917, 1921, 1922, 1923, 1924, 1933, 1936, 1937, 1951, 1954, 1962, 1989, 2002 a 2010.

## Zdroj

Kategória:Bejzbalové kluby USA
Kategória:Kluby MLB
Kategória:Šport v San Franciscu
Fortune 500

**Fortune 500** je každoročný rebríček zostavený a vydaný časopisom *[[Fortune (časopis)|Fortune]]*, v ktorom je zoradených 500 amerických súkromných a verejných korporácií podľa ich hrubého obratu (a po úprave Fortune, týkajúcej sa spotrebnej dane). Zahrňuje tie súkromné a verejné spoločnosti, pri ktorých je ich obrat verejne známy. Prvý takýto zoznam bol publikovaný v roku 1955.

## Víťazi z posledných rokov
Vo Fortune 500 bola najväčšou korporáciou z rokov 2007 a 2008 Wal-Mart. ExxonMobil bol v rovnakom období druhý, ale na prvé miesto sa dostal v roku 2009. V roku 2010 ho opäť vystriedal Wal-Mart.

Vrchol rebríčka pre rok 2010:

## Obdobné rebríčky časopisu Fortune
Fortune 500 je najznámejší, ale existujú podobné rebríčky korporácií s najväčším hrubým obratom – Fortune 100 a Fortune 1000. Zatiaľ čo poradie v prvej stovke zostáva viacmenej rovnaké, v priebehu času môže dochádzať k rôznym zmenám, samozrejme v závislosti na výnosoch tých ktorých spoločností a tiež ich fúziách.

## Fortune 50
Pôvodný rebríček Fortune 500 bol obmedzený na spoločnosti, ich obrat sa odvíjal od výroby, ťažby alebo dobývania energie. V rovnakom čase, Fortune vydala zoznam nazvaný *Fortune 50* päťdesiatich najväčších komerčných bank, služieb a spoločností poskytujúcich životné poistenie (zoradené podľa aktivity), ďalej maloobchodných predajcov (zoradených podľa hrubého obratu) a dopravných spoločností (zoradených podľa obratu). Tieto rebríčky boli zjednotené do jedného zoznamu, takže Fortune 500, tak, ako teraz existuje, zahrňuje spoločnosti, ktoré by v skorších rokoch boli v jednotlivých zoznamoch Fortune 50.

## Referencie


Pôvodný rebríček Fortune 500 bol obmedzený na spoločnosti, ktorých obrat sa odvíjal od výroby, ťažby alebo dobývania energie. V rovnakom čase, Fortune vydala zoznam nazvaný Fortune 50 päťdesiatich najväčších komerčných bank, služieb a spoločností poskytujúcich životné poistenie (zoradené podľa aktivity), ďalej maloobchodných predajcov (zoradených podľa hrubého obratu) a dopravných spoločností (zoradených podľa obratu). Tieto rebríčky boli zjednotené do jedného zoznamu, takže Fortune 500, tak, ako teraz existuje, zahrňuje spoločnosti, ktoré by v skorších rokoch boli v jednotlivých zoznamoch Fortune 50.

## Pozri aj
* Fortune (časopis)
* Fortune Global 500
* Fortune Global 2000

## Externé odkazy
* http://www.fortune.com/500  – Fortune 500 pre aktuálny rok

Kategória:Zoznamy podnikov
Kategória:Podniky v USA
Zoznam vodných tokov v povodí Nitry

**Zoznam vodných tokov v povodí Nitry** obsahuje abecedný zoznam všetkých pomenovaných vodných tokov v povodí Nitry. V tomto zozname nie sú zahrnuté vodné toky v čiastkových povodiach Bebravy a Žitavy, tie sú začlenené v samostatných zoznamoch. Vodné toky v povodí starého koryta Nitry (Stará Nitra) sú zatriedené v zozname vodných tokov v povodí Váhu. Rieky sú zvýraznené tučným písmom.

## Pozri aj
* Zoznam vodných tokov v povodí Bebravy
* Zoznam vodných tokov v povodí Váhu
* Zoznam vodných tokov v povodí Žitavy

Kategória:Povodie Nitry
Nitra
Oblohová plachta

[thumb|Plachty zhora nadol: mesačná, oblohová, kráľovská, brámová, horná košová (marsová), dolná košová (marsová), dolná. Po bokoch sú napnuté [Závetrovka|závetrovky.]]
náhľad|1. krížová oblohová plachta; 2. hlavná oblohová plachta; 3. predná oblohová plachta

**Oblohová plachta** je plachta umiestnená nad kráľovskou plachtou, ktorá visí na štvrtom – kráľovskom (nadbrámovom) nadstavci sťažňa, niekedy na oblohovom nadstavci sťažňa. Pravdepodobne sa objavila v 19. storočí na oplachtení kliprov ako piate poschodie (ak boli košové a brámové plachty vcelku), resp. ako siedme poschodie, ak boli košové a brámové plachty rozdelené na horné a dolné.

Oblohovými plachtami označujeme aj stehové plachty, ktoré visia na stehoch vedúcich z oblohového nadstavca sťažňa (prípadne z hornej časti kráľovského nadstavca) dopredu nadol. Stehové plachty sa teda nachádzajú pred sťažňom, podľa ktorého sú pomenované. 

V anglickom jazyku sa oblohová plachta označuje ako *„skysail“*, v nemeckom *„Skysegel“* alebo *„Himmelsegel“*. V poľskom jazyku *„trumselreja“*.

Na súčasných veľkých plachetniciach sa oblohová plachta vyskytuje zriedkavo.

Ďalšie poschodia rahnových plachiet:
* Dolná plachta
* Dolná košová (marsová) plachta
* Horná košová (marsová) plachta
* Dolná brámová plachta
* Horná brámová plachta
* Kráľovská plachta
* Oblohová plachta
* Mesačná plachta

Kategória:Oplachtenie
Zoznam chránených území v okrese České Budějovice

Toto je **zoznam chránených území v okrese České Budějovice** aktuálny k januáru roku 2017, v ktorom sú uvedené chránené územia v oblasti okresu České Budějovice.

## Zdroje
* Dáta v tabuľke boli prevzaté z databázy AOPK ČR.
* 

České Budějovice
České Budějovice
Čertova stráň

**Čertova stráň** je prírodná rezervácia v okrese Prachatice. Nachádza sa v Boubínskej hornatine, v zarezanom kaňonovitom údolí Boubínského potoka. Je súčasťou CHKO Šumava. Za rezerváciu bola vyhlásená v roku 1992 a rozkladá sa na ploche . 

Predmetom ochrany sú mozaiky prírodných bučín, jedlín a smrečín prepojených zmiešanými porastmi vytvorených na strmých skalnatých svahoch a ich suťových poliach. Les je dlhodobo ponechávaný bez hospodárskeho využitia. Cieľom ochrany je sledovanie prirodzeného vývoja lesa.

## Pozri aj
* Zoznam chránených území v okrese Prachatice

## Iné projekty

## Zdroj

Kategória:Chránené územia v okrese Prachatice
Kategória:Skalné útvary v Juhočeskom kraji
Kategória:Národný park Šumava
Max Dehn

**Max Wilhelm Dehn** (* 13. november 1878, Hamburg, Nemecko, vtedy Nemecké cisárstvo – † 27. jún 1952, Black Mountain, Severná Karolína, USA) bol nemecký matematik. Zaoberal sa predovšetkým geometriou, topológiou a teóriou grúp.

Dehn študoval pod vedením Davida Hilberta na univerzite v Göttingene, kde v roku 1900 získal doktorát. V rokoch 1921 až 1935 prednášal na univerzite vo Frankfurte, v roku 1938 bol nútený kvôli nacistickému režimu emigrovať z Nemecka. Od roku 1940 žil v Spojených štátoch, kde mal problémy s hľadaním adekvátnej pracovnej pozície. Od roku 1944 prednášal na Black Mountain College, pričom bol jediným matematikom, ktorý na tejto škole kedy pôsobil.

Max Dehn je známy najmä ako autor jedného z prvých systematických výkladov topológie a vďaka práci v oblasti reprezentácie grúp. 

## Referencie

Kategória:Narodenia v 1878
Kategória:Úmrtia v 1952
Kategória:Osobnosti z Hamburgu
Kategória:Nemeckí matematici
Kategória:Matematici USA
Kategória:Absolventi Univerzity v Göttingene